Potpredsednik Jugoslavije
Potpredsednik Socijalističke Federativne Republike Jugoslavije (skraćeno: Potpredsednik Republike SFRJ) (; ) je bila druga funkcija po državnoj hijerarhiji u bivšoj Socijalističkoj Federativnoj Republici Jugoslaviji (SFRJ). Ova funkcija je uvedena 1963. godine nakon proglašenja novog Ustava Jugoslavije. Funkcija Potpredsednika Republike je postojala od 1963. do 1967. godine. Osoba koja je obavljala ovu funkciju bila je po ovlašćenjima i državnoj hijerarhiji odmah posle predsednika SFR Jugoslavije Josipa Broza Tita. Funkciju Potpredsednika Republike SFRJ obavljali su Aleksandar Ranković (1963—1966) i Koča Popović (1966—1967). Potpredsednik SFR Jugoslavije je imao dužnost da zamenjuje u vršenju družnosti Predsednika Republike. Potpredsednik Republike, se po Ustavu mogao birati na svake četiri godine i nije mogao ponovo biti biran za naredni izborni period. Savezna skupština je birala Potpredsednika Republike odmah po izboru Predsednika Republike i po istom postupku. U slučaju ostavke, bolesti ili smrti Predsednika Republike tj. Josipa Broza Tita, Potpredsednik Republike bi automatski postao novi Predsednik Republike do vanrednog skupštinskog izbora Predsednika Republike.

Ustavna uloga 
Prema ustavu iz 1963 godine, Potpredsednik Republike je imao sledeća ovlašćenja:

 da predstavlja SFRJ u zemlji i inostranstvu
 da deluje na zaštiti i ravnopravnosti jugoslovenskih naroda
 da deluje na zaštiti Ustavom utvrđenog poretka
 da vrši dužnost zamenika vrhovnog komandata u miru
 da komanduje Jugoslovenskom narodnom armijom i odlučuje o korišćenju vojske kako u ratu i u miru u slučaju ostavke, bolesti ili smrti Predsednika Republike
 da u slučaju ostavke, bolesti ili smrti Predsednika Republike, predlagaže kandidata za predsednika SIV-a
 da u slučaju ostavke, bolesti ili smrti Predsednika Republike, predlagaže kandidate za sudije Saveznog ustavnog suda
 da u slučaju ostavke, bolesti ili smrti Predsednika Republike, imenuje ambasadore, generale i admirale JNA
 da u slučaju ostavke, bolesti ili smrti Predsednika Republike, imenuje Savet za nacionalnu odbranu i po potrebi i druge organe federacije
 da u slučaju ostavke, bolesti ili smrti Predsednika Republike, daje pomilovanje
 da u slučaju ostavke, bolesti ili smrti Predsednika Republike, dodeljuje državna odlikovanja

Potpredsednici Republike SFRJ

Vidi još 
 Predsednik SFRJ
 Predsedništvo SFRJ

Literatura 
 Hronologija Radničkog pokreta i SКJ 1919-1979 (knjiga treća). „Institut za savremenu istoriju“ Beograd i „Narodna knjiga“ Beograd, 1980. godina.

Jugoslavija